CELEX: 32021D0661
Language: bg
Date: 2021-04-20 00:00:00
Title: Решение (ОВППС) 2021/661 на Комитета по политика и сигурност от 20 април 2021 година за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) и за отмяна на Решение (ОВППС) 2021/87 (ATALANTA/3/2021)

23.4.2021   
               
               
                  BG
               
               
                  Официален вестник на Европейския съюз
               
               
                  L 140/12
               
            
         РЕШЕНИЕ (ОВППС) 2021/661 НА КОМИТЕТА ПО ПОЛИТИКА И СИГУРНОСТ
         от 20 април 2021 година
         за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) и за отмяна на Решение (ОВППС) 2021/87 (ATALANTA/3/2021)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6, параграф 1 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да взема решения относно назначаването на командващия операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (наричан по-нататък „командващ операцията на ЕС“).
                  
               
                     (2)
                  
                  
                     На 26 януари 2021 г. КПС прие Решение (ОВППС) 2021/87 (2) за назначаване на контраадмирал Eugenio DÍAZ DEL RÍO за командващ операцията на ЕС, считано от 19 февруари 2021 г.
                  
               
                     (3)
                  
                  
                     Военните органи на Испания предложиха вицеадмирал José M. NÚŇEZ TORRENTE да поеме поста от контраадмирал Eugenio DÍAZ DEL RÍO като командващ операцията на ЕС.
                  
               
                     (4)
                  
                  
                     На 25 март 2021 г. Военният комитет на ЕС подкрепи назначаването на вицеадмирал José M. NÚŇEZ TORRENTE за командващ операцията на ЕС, считано от 21 април 2021 г.
                  
               
                     (5)
                  
                  
                     Поради това Решение (ОВППС) 2021/87 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Вицеадмирал José M. NÚŇEZ TORRENTE се назначава за командващ операция на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия, считано от 21 април 2021 г.
         
         
            Член 2
            Решение (ОВППС) 2021/87 се отменя.
         
         
            Член 3
            Настоящото решение влиза в сила в деня на приемането му.
            То се прилага от 21 април 2021 година.
         
         
            Съставено в Брюксел на 20 април 2021 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 301, 12.11.2008 г., стр. 33.
         
            (2)  Решение (ОВППС) 2021/87 на Комитета по политика и сигурност от 26 януари 2021 г. за назначаване на командващ операцията на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) и за отмяна на Решение (ОВППС) 2019/1613 (ATALANTA/1/2021) (ОВ L 30, 28.1.2021 г., стр. 4).